
Despues cu Minister a reuni cu nan pa 3 biaha caba 


Awor Minister Glenbert Croes kier pasa 
pa di ta apoya trahadornan di SYGA cu 
ayera a manifesta pa nan derecho 



E trahadornan di Stichting Ver- 
standelijke Gehandicapten Aruba 
(SVGA), a manifesta nan frustra- 
cion ayera dilanti di Oficina di Go- 
bierno unda cu Minister Glenbert 
Croes tabata para pafo pa ricibi 
nan. 

E mandatario a cuminsa cu expre- 
sa cu como Minister di Labor, e ta 
apoya nan manifestacion di frus- 
tracion y disgusto. Y como Minis- 
ter di Asunto Social a expresa su 
preocupacion. Pero e trahadornan 
no ta kere nada di esaki, pasobra 
no ta awor, pero ya ta di 3 biaha 
a reuni cu e mandatario, y el a 
keda na promesa so. Awor si apar- 
entemente a duna su palabra di lo 
cumpli. Falta pa wak si ta berdad. 


Yiu homber di edad a menasa famia cu morto 


DIAMARS atardi pa mas o menos 
4:15 p.m Polis a bay Hugo de Groot- 
straat, unda un problema di famia a 
bay for di man. 

Na yegada di agentenan y scuchando 
kico tur a pasa a bay over mesora na 
detencion di un miembro di famia. 

Ta trata di un yiu homber grandi 
caba cu a bay asina leu di menasa su 
mesun famia cu morto. 


Menasa ta algo cu autoridad ta tuma 
hopi serio, y p’e motibo aki a detene 
y pidi tambe pa transportwagen pa 
hibe Warda di Polis di Playa. 

Eynan Sub Fiscal lo evalua su deten- 
cion y lo dicidi di ta sere. No ta conoci 
si e yiu homber aki por tabata bou in- 
fluencia di algo, por ehempel alcohol 
of droga 

Mientras cu Gobierno ta keda para riba cu no tin espacio 

Ta bon pa Gobierno sa cu inflacion a bira 4.4% 

Mestertin boluntad pa haya e espacio pa paga indexering 


SINDICATONAN cu tin representacion den apara- 
to gubernamental manera e.o. SADA, SPA, SIMAR, 
SEPPA y TOPA a bin hunto ayera den un conferencia 
di prensa a bin hunto. E empleadonan publico, via di 
nan respectivo sindicatonan a uni pa splica kico ta nan 
punto di bista riba e tema di indexering. 

A pone bon cla cu e asunto di indexering no ta algo cu 
di repente nan a bin cune. Si no a bin cune antes ta pa- 
sobra no tabata tin perdida di poder di compra. 

Edward Maduro, vocero di e sindicatonan, a splica cu 
e ultimo biaha cu a otorga indexering tabata na aña 
2013. Despues di esey a yega na acuerdonan bilateral 
firma na 2014 den cual ta para algun regla pa loke ta 
trata indexering, cual a wordo firma dor di mayoria 
sindicato. 

E tempo ey a premira cu pa sigur 3 aña no tabata bay 
tin e discusionnan ey, pasobra a premira cu no ta bay 
tin inflacion. Pero na 2018 a cera aña cu un cifra di in- 
flacion di 3.6%. 

Na 2019 sindicatonan a dicidi di bin hunto y pidi Gobi- 
erno sinta na mesa pa cuminsa cu negociacionnan pa 
cu indexering. E sindicatonan den un reunion cu Go- 
bierno dia 8 di april, a duna nan punto di bista riba e 
tema aki. 

Despues a sinta cinco biaha mas, mustrando cada bi- 
aha e punto di bista di sindicatonan, pidiendo 3.6% 
como punto salida y cu pa 30 di juni mester finalisa cu 
e discusionnan. 

Pero Gobierno den cada reunion a duna e mesun spli- 
cacion, cu mester di tempo y no a tene cuenta cu index- 
ering ora di a traha presupuesto. 

P’esaki mester di tempo y espacio pa Gobierno yega na 
un proposicion. A pidi un contra-proposicion pa sinta 
na mesa y negocia, pero no a ricibi esaki. 

E ultimo carta cu e sindicatonan a ricibi di Gobierno tin 
algun punto cu a hala nan atencion. Na prome lugar, 
cu el a wordo firma dor di casi tur Minister. Y cu Gobi- 
erno ta pidi tempo y espacio pa traha riba un proposi- 
cion. Un carta hopi vago, pasobra no ta menciona cu- 
anto tempo nan mester. 

Edward Maduro a enfatisa cu no ta awor a bini cu e 
discusionnan, pero pa algun luna caba ta discuti esaki. 



Y a bin cu e tema, pasobra tin e cifranan oficial di loke 
inflacion tabata den 2018 y cu esaki por bati na porta 
di Gobierno pa pidi e compensacion pa perdida di poder 
di compra. 

Y e perdida di poder di compra a sosode te awor, despu- 
es di 5 aña. 

E sindicatonan a puntra Gobierno tambe den un di e 
reunionnan cu no a tene cuenta cu indexering ora cu a 
negocia cu Hulanda e plafond di gastonan di personal. 
“Gobierno a admiti cu nan a “overlooked” e parti aki 
ora cu nan a cera acuerdonan cu Hulanda. Si Gobierno 
a tene cuenta cu na 2018 tabatin inflacion, awor nos lo 
no tin mucho discusion pa loke ta gasto di personal.” 
Na mesun momento sindicatonan ta adverti Gobierno 
pa tene cuenta cu e aña’ki e inflacion ta mas halto cu 
2018. Ya caba ta papia di un averahe di 4.4%, awor cu 
ta mey-mey di aña. 

Un otro tema cu Edward Maduro, vocero di sindica- 
tonan di empleadonan publico, a trece dilanti durante 
un conferencia di prensa diamars mainta, ta un rec- 
lamo di pensionadonan. T’e asunto di BashiePremie y 
Gelijkbedrag, cu esnan cu a baha cu pensioen for di 
prome di januari, 2015, no ta ricibi esaki. 

Maduro a splica cu e decision pa kita esaki di pension- 
adonan, a wordo tuma den forma unilateral dor di Go- 
bierno. Sindicatonan nunca a firma esaki. 

E ta hinca tambe den e consulta di pensioen 2014, unda 
a papia di Duurtetoeslag. Sindicatonan no a firma pa 
kita esaki, pero a wordo kita di forma unilateral na 
2016 dor di Gobierno. Pero e tin atencion di e sindica- 
tonan. 

Na su reunion di Rijksministerraad na Hulanda 

Prome Minister a trece trankilidad indicando cu 
e protocol y normanan firma ta keda valido 

Mientras Aruba ta bin cu su propio begrotingskamer pa re-emplasa CAFT 



DESPUES di un par di dia basta 
pisa na unda Promer Minister Evelyn 
Wever-Croes a atende e instalacion 
di Presidente nobo di Panama, señor 
Laurentino Cortizo y despues riba in- 
vitacion pa comparti Aruba su vision 
di turismo y e exito riba esaki, riba e 
vision y plannan economico y inova- 
cion y e rol di hende muher den tur 
esaki, Prome Minister tabata un ora- 
dor n’e conferencia importante Global 
Summit of Women 2019 na Suisa. 
Probechando di e biahe aki, Prome 
Minister atende e Rijksministerraad 
na Hulanda diabierna ultimo. 

Premier Wever-Croes despues di con- 
sulta cu Conseho di Minister, a ser 
pidi pa atende e reunion na Hulanda 
p’asina confronta y enfrenta Rijksmin- 
isterraad riba e situacion cu Aruba 
t’aden aworaki. Despues di e cambio 
di ley di LAFT cu a pasa den Parla- 
mento, Hulanda a laga sa cu e ta poco 
dificil pa nan por acepta y biba cu e de- 
cision aki y p’esey tambe e tabata na 
su lugar pa Prome Minister atende e 


reunion aki pa splica Rijksminister- 
raad cu pa Gobierno di Aruba nada a 
cambia cu e decision aki. 

Pa Gobierno, e protocol y normanan cu 
a wordo firma cu Hulanda ta loke ta 
valido y loke Gobierno ta cumpli cu ne. 
Segun Premier Wever-Croes, supervi- 
sion ta sumamente importante, Aruba 
sin supervision no ta posibel mas p’esey 
tambe na aña 2015 ora cu e Gobierno 
anterior a bin cu e ley aki, fraccion di 
MEP no tabata di acuerdo cu ne. 
Tabatin varios alternativa riba mesa 
y un di nan ta pa pa bin cu un propio 
begrotingskamer. 

Prome Minister a splica tambe na Ri- 
jksministerraad cu Gobierno ta trah- 
ando riba e alternativa aki p’e supervi- 
sion cu lo re-emplasa CAFT, cua ta nos 
propio begrotingskamer. E ley mester 
wordo entrega na Gobierno pronto, 
pero mirando e cambio aki den Parla- 
mento, Gobierno ta bay acelera e pro- 
ceso pa bin cu nos propio begrotings- 
kamer. 

“Pa cu esaki mi a indica na Rijksmin- 
isterraad cu nos mester tin tempo. 
Pasobra nos no ta cla cu n’e. Tampoco 
nos lo traha un cos pura den presion di 
tempo. Nos lo traha algo bon y firme. 
E begrotingskamer cu lo re-emplasa 
CAFT, lo tin supervision y ta bay ta 
den man di pais Aruba segun nos con- 
stitucion. Tambe mester ta bon hinca 
den otro p’asina haci e trabou di super- 
vision adecuadamente”, Prome Minis- 
ter Evelyn Wever Croes a enfatisa. 


Ultimamente tabatin hopi rumor cu 
Aruba lo haya un ‘aanwijzing’. Esaki 
sinembargo segun Prome Minister no 
ta posibel pa Aruba. Aruba por haya 
un KB, pero no un ‘aanwijzing’. E ul- 
timo aki por bay pa Sint Maarten of 
Corsou si. 

Tambe tabatin rumornan cu lo bin un 
KB pa Aruba cu tampoco tabata e caso. 
Pa cua motibo tambe, Prome Minister 
Evelyn Wever-Croes a dicidi di bay su 
mes Hulanda y atende Rijksminister- 
raad pa aclarea esaki tambe. 

“A indica Hulanda cu Gobierno di Aru- 
ba sigur mester tin mas tempo den e 
simannan nos dilanti. Pa mi tabata im- 
portante pa splica nan kico Gobierno 
di Aruba ta haciendo pa trece e tranki- 
lidad na Rijksministerraad. Nan a in- 
dica e ora tambe cu no tin necesidad 
pa rush pa trata e tema aki y cu nan 
lo bay hunto cu e trankilidad cu nos ta 
trahando. Pero si nan a kier mira cu 
Gobierno ta cumpliendo cual ta e caso 
tambe”, Prome Minister a indica. 

E bon noticia, Prome Minister Evelyn 
Wever-Croes ta enfatisa, ta cu no tin 
niun aanwijzing ni KB cu ta tumando 
lugar. E relacion den Reino ta stabiel 
y sin friccion y esaki tambe ta loke Go- 
bierno di Aruba ta traha p’e. 

“Esaki ta duna nos espacio p’e siguien- 
te simannan pa nos sigui traha riba 
nos propio begrotingskamer y manera 
cu esaki wordo finalisa, Gobierno lo 
duna tur informacion tocante esaki”, 
Prome Minister Evelyn Wever-Croes a 
duna di conoce. 

LOKE dirigentenan di MEP, sigur Evelyn Wever 
Croes y Xiomara Ruiz Maduro a yega di critica, awe a 
bira normal. Esta tempo cu Mike Eman tabata wordo 
invita pa conferencianan internacional, awe manera 
AVP mes a laga sa, “e hendenan aki ta pasa mas den 
avion y ta yega y pasa Aruba di transito, y sigui cu nan 
biahe pa conoce mundo mas ainda. 
+++++++++++++++++++++++ 

Siman pasa Evelyn Wever-Croes tabata na Basel, Suisa 
pa participa na un conferencia di hendenan muher den 
posicionnan den liderasgo. E Global Summit of Women 
p’e ultimo 29 aña ta treciendo muhernan di influencia, 
kendenan ta lidera den negoshi y gobernacion, hunto 
na Suisa p’e conferencia anual sumamente importante 
y interesante. Chicote kier pa Gobierno un dia publica 
tur e biahenan cu Ministernan di e Gabinete a haci. 
Segun un conocedor, Gobierno aki a biaha (mas miya) 
te cu awor cu p;e. Gobierno di AVP a haci den 4 aña. Ta 
berdad? Anto bin cu un lista di inventario pa sa. 
++++++++++++++++++++++++++ 

Awor cu Copa Ora ta tras di lomba, pero Tele Aruba 
mester exigi di su naradornan pa ta mas profesional 
den nan trabou y ta IMPARCIAL! 

Stop di ta faborece un team riba e otro. Tele Aruba ta di 
pueblo y den pueblo tin diferente escogencia di ekipo. 
Corda cu ta paga nan ta pagabo pa haci bo trabou IM- 
PARCIAL 

+++++++++++++++++++ 

Despues di criticanan fuerte di e.o. Ricardo Croes (RED) 
riba Sue Ann Ras, siman a habri cu e Parlamentario di 
MEP aki a dicidi di retira for di politica. Pero den me- 
sun rosea a laga sa cu e lo sigui haci su trabao pafor di 
Parlamento. Y cu e lo sigui tur desaroyo di aserca. 

Sue Ann Ras a demostra cu e tin corahe pa tuma dicho 
decision, maske hopi lo pensa, cu e por a keda. Pero e 
no a haya ningun sosten di su propio coleganan di par- 
tido, y pa laga Ricardo Croes (RED) caba cune durante 
un programa radial na Hit 94. 
+++++++++++++++++++++++ 



HAHAHA 
CAPA PORCO 
TIN 9U PIA5ABRA/ 

A TENTA CU MEPFLIX? 
ATA AWO TIN 

PORFLIX/ 


LAl „ 




•J - 


■- 


Sue Ann Ras sigur a demostra grandeza, admitiendo 
cu el a haci un error, pero cuanto di nos Parlamentari- 
onan ora di reunion na Aruba, no ta riba nan I-Pad of 
celular? Nan no si no ta entrega nan retiro. 
+++++++++++++++++++++ 

E politico cu lo re-emplaza Sue Ann Ras awor den Par- 
lamento tin cu pasa screening di integridad? Tin de- 
masiado publicacion rond di dje riba facebook, cu sigur 
ta demostra di no ta un persona integro. 
+++++++++++++++++++++++ 

Awor Sue Ann Ras a tuma decision pa retira como Par- 
lamentario pa mira Netflix. Pregunta cu nos ta haya 
ta, y Alan Howell, Vice Presidente di Parlamento ta 
pega soño durante acto protocolario na Corsou. E tam- 
be mester entrega su retiro, siendo e no ta representa 
Aruba su pueblo dignamente? 
++++++++++++++++++++++++ 

Sue Ann a tuma e honor na su mes y esey ta di respeta, 
e hopi comentarionan negativo pa su persona lo ta un 
motibo. Pero di e comentarionan uno cu a bay mas leu 
y no a haña e atencion necesario tabata di e Parlamen- 
tario Hulandes Ronald van Raak, Y ya cu e lectornan di 
Chicote ta domina Hulandes ta pone asina manera el a 
aparece den un medio na Hulandes. “volgens Tweede 
Kamerlid Ronald van Raak bevestigt dit verder het 
beeld dat de IPKO voor veel parlementsleden een ‘ver- 
plicht nummer is’. Je merkt bovendien dat er wel veel 
mensen afwezig zijn tijdens de vergaderingen. Dit kost 
allemaal geld van de belasting betaler.” 
+++++++++++++++++++ 


Sigui na pagina 5> 

Parlamento lo mester bay reuni serio riba 
e remarkenan aki di un Parlamentario 
Hulandes defendiendo e pueblo pagador di 
belasting na Aruba. 

Pero tabatin un matutino cu siman pasa 
riba pag 3 a relata di esaki na Papiamento, 
pero cu un storia net pa robes, conclusion 
ta cu e periodista ey no ta domina Huland- 
es y riba pag 5 a gasta pa colmo casi full un 
pagina pa acusa AVP y Mike Eman cu ta 
nan ta causa di tur e mal comentarionan. 
Pret ta cu awor Presidente di Parlamento, 
Ady Thijssen ta duna prensa Hulandes e 
causa y no AVP. 

+++++++++++++++++++ 

Sigur Luigi no t’esun mas stima den pueb- 
lo cu tur su gañamento hunto cu MEP en- 
cuanto no paga schoolgeld, airco, scapa 
lagadishi tempo di proyecto Racetrack 
etc. pero tog e lo ta puntrando su mes lo 
siguiente. Si nan ta ta planeando pa schors 
mi encuanto adulteria sin cu mi ta Parla- 
mentario ainda di con no e Parlamentario 
mes mes cu tambe cu supuesto adulteria 
cu un docente na Merca manera ta wordo 
bisa den pueblo. Palabra ta na Eveline. 
+++++++++++++++++++++++ 

Tin un dicho Hulandes cu ta bisa “als de 
kat van huis is dansen de muizen op tafel”. 
Awor si e Minister ta mas van kantoor cu 
na kantoor e ora ta mas cu dansen riba 
mesa tin. 

+++++++++++++++++++++++++ 


Yama otro pa ladron, no ta kita for di bo, cu abo ta mas ladron 
ainda. Banda di ta ladron, bo ta un abusador di menor di edad, 
esta di saca un menor di edad na estado y awe bo ta nenga di cria 
e criatura. 

Si bo ta yama otro pa ladron, mihor bo wak bo cara den spiel. Pa- 
sobra esun cu bo ta yama ladron, no a wordo poni den boei, siendo 
abo si. Esun cu bo a haya ladron, no a pasa ni un anochi den cel, 
abo si. Esun cu bo ta yama ladron, no a ser huzga, pa awe bo ta 
califike como ladron. Abo tabatin suerte cu bo no a ser hiba dilanti 
mesa berdad. Yamando otro pa ladron, no ta kita e mancha cu abo 
tin riba bo nomber. 

Y por ultimo, esun cu bo ta yama ladron, no a entrega su sharesnan 
pa su libertad, pero a haya pago pa nan. Si e tabata ladron, e lo 
mester a bay sera, y esey sigur no tabata e caso. Kier men, e ladron 
t’abo mes y tin raportnan pa demostra esey. 
++++++++++++++++++ 

E ladron mes, t’esun cu a horta material di Misa di Santa Cruz pa 
traha bo cas. Mucho mas leu Chicote no kier bay (ainda). 



Como empresario bo kier ta sigur di bo empresa. Pasobra ni maske con duro bo traha 
algo por bai robes. Na e momento ey confia riba e siguransa cu ENNIA ta brinda bo. 
Asina ey bo ta percura pa proteccion optimal pa bo compania, bo continuidad y esun 
di bo trahadonan. Traha un cita awe mes cu un di nos conseheronan. 


-enma 


Bo ta interesa pa sa si bo risiconan comercial ta bon cubri na e momento aki? 
Bishita ennia.com/business pa un “risicotest” completamente GRATIS! 


S /v\Jri bo stçtyAn 

DIP ta recorda cu mester pidi aanlegvergurming prome cu rosa tereno mas grandi cu 750m2 

Haime Croes (DIP) ta pidi comunidad pa tene na 
cuenta cu tin regla, y cu mester mantene na nan 



MANERA a informa anteriormente den 
e Ruimtelijk Ontwikkelingsplan (ROP) tin 
diferente area defini riba Aruba y cual ta 
pone funcion na nan, manera e.o. zonanan 
di proteccion di naturalesa, area turtisco, 
industrial, costa y area pa biba. 

Director di DIP sr. Haime Croes ta splica cu 
ta hiba un maneho cu ta corala cu esun di 
DNM den cual ta respeta y proteha natura- 
lesa y medio ambiente. 

Den cuadro di esaki ta mira cu ainda hopi 
hende no ta consciente di aspectonan di 
proteccion natural. 

Recientemente ta mira critica cu a drenta 
pa un situacion na Sabana Basora caminda 
cu hende a rosa un di e matanan di mas 
protegi na Aruba cual apenas tin algun di 
nan, ta trata di e Palisia Cora. 




Sr. Haime Croes a duna di conoce cu a analisa e situacion y a ripa- 
ra cu enberdad tin un instancia cu kier traha un Moskee y cu nan 
a rosa sin aanleg vergunning. Ta haya e caso hopi lamentabel mas 
aun dor cu a bay den conferencia di prensa cu e tema di aanleg ver- 
gunning y a manda señal pa comunidad informando pa por fabor 
si tin tereno mas grandi cu 750 m2 pa pidi un aanleg vergunning. 
Si no pidi p’esaki, lamentablemente mester parti un multa riba e 
aspecto aki, como cu e ta contra ley. 



BO MESTER Dl WASTE BUCKET RESIDENCIAL 
OF COMERCIAL? 




20 yrd 
Big Bucket 


15 yra 

Junior Bucket 


10 vra 




Small 


‘Di otro banda a sinta hunto cu DNM pa trata e diferente mata y 
animalnan cu ta protehi, a avisa coleganan di DNM pa tuma me- 
dida den e caso aki, pasobra esaki no t’e manera di anda cu natu- 
ralesa. 

Nos pais ta chikito y si no tene cuenta cu e poco cu nos tin, nos lo 
tin un pais cu no ta sano! Pues ta pidi comunidad pa tene na cuenta 
cu tin regla, y cu mester mantene na nan’, Haime Croes a conclui. 

Minister a apoya e trahadornan di SVGA 
cu ayera a manifesta pa nan derecho 



E trahadornan di Stichting Verstandelijke Gehandicapten 
Aruba (SVGA), a manifesta nan frustracion ayera dilanti 
di Oficina di Gobierno unda cu Minister Glenbert Croes ta- 
bata para pafo pa ricibi nan. 

E mandatario a cuminsa cu expresa cu como Minister di 
Labor, e ta apoya nan manifestacion di frustracion y dis- 
gusto. 

Y como Minister di Asunto Social a expresa su preocupa- 
cion. Corectamente manera e mandatario a bisa: 

“No por ta cu nos ta atendiendo e crisis social di nos pais y 
e trahadornan den e sector social mes ta pasando den crisis 
personal.” 

Esaki p’e mandatario ta inaceptabel, pasobra ta nan t’e 
‘frontline’ di e cuido social y no por t’asina cu nan tin añan- 
an largo perhudica, danki n’e formula nobo di subsidio cu 
AVP a introduci 1 di januari 2017. 

E asina yama “outputsubsidie” a perhudica tur instancia 
financieramente di tal forma cu e trahador de facto no por 
haya promocion cu e tin derecho riba dje. 

Comosifuera poco, desde cu AVP a instroduci e outputsub- 
sidie, hopi di e trahadornan a keda cu promocionnan pen- 
diente for di 2014, 2015, 2016, sin cu a honra esakinan. 


Pa colmo ningun departamento gubernamental kier asumi 
responsabibdad y mas bien ta laba man pa atende cu e 
asunto aki. 

Consecuencia? E derecho di e trahadornan ta colga y p’e 
mandatario esaki ta totalmente inaceptabel. 

Esaki t’e motibo cu a conduci na dos decision di Minister 
Glenbert Croes. E1 a institui: 

1. Un comision presidi pa sra. Glenda Hernandez, Directora 
di Departamento di Asunto Social (DAS) pa evalua henter 
e ‘outputsubsidie’ di AVP y presenta un propuesta nobo di 
subsidio cu ta carga aprobacion di tur fundacion. 

2. Un comision presidi pa sra. Jenny Quijada, Recurso Hu- 
mano di Bureau di Minister, cu lo bay traha riba e promo- 
cionnan cu a keda colga for di 2014, 2015 y 2016 pa ‘once 
and for all’ cumpli cu locual e trahadornan tin derecho riba 
dje. 

Esaki ta dos decision cu ya ta den ehecucion. Lamentable- 
mente no a logra termina dentro di e tempo cu Minister 
Glenbert Croes a stipula pa su mes, pero a expresa un bi- 
aha mas n’e trahadornan cu nan por ta sigur cu e lo t’esun 
cu lo percura pa drecha y honra nan posicion huridico y tur 
locual cu nan tin derecho riba dje. 

Minister di Husticia mr. Andin Bikker 

Aruba a haci peticion na Hulanda pa yuda 
den infrastructura di e mast p'e radarnan 



ARUBA 

Rpuyvt 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


E radar cu Aruba ta bay haya tin dos aspecto, segun Minister di 
Husticia mr. Andin Bikker. E ta un ekipo sofistica, pero na final di 
dia mester por aloca e radar riba un mast. 

P’esaki a haci un peticion na Hulanda ora nan a bin cu un fondo 
basta substancial pa aloca entre Aruba y Corsou. 

Di parti Aruba tabatin e posibilidad pa haci peticion pa cierto 
proyecto den cuadro di re-enforsa e fronteranan. 

Den cuadro di esaki a sinta cu diferente departamento unda a tra- 
ha riba diferente proyect-dossier. Un di nan ta p.e. unda Warda 
nos Costa ta aworaki. Conhuntamente cu un arkitecto a presenta 
un proyecto pa ampliacion di e edificio, pasobra ta bay aplica e Shi- 
phol Model. 

Esey ta haci cu obviamente mester ta prepara p’e personanan si 
nan bin por retene nan eyden y no laga nan bay den circunstancia 
no desea. 

Pa loke ta radar tambe ta un proyect-dossier unda a ordena nan 
caba, pero ora nan yega mester pone nan riba un mast. 

Pa traha riba e infrastructura p’e mast a haci un peticion na Hu- 
landa si nan kier contribui cu e aspecto aki. 

Segun e mandatario, riba esaki no a haya contesta ainda. Si Hu- 
landa kier contribui, Aruba lo ta hopi gradici y si Hulanda no kier 
contribui Aruba mes ta paga p’e gastonan. 

E radarnan ta biniendo y ta spera cu aki dos siman y mey pa tres 
siman nan ta na Aruba. Actualmente ta trahando riba e infrastruc- 
tura pa ora e radarnan yega por instala nan n’e diferente spot cu e 
fabricante a recomenda. 

Cu e radarnan aki, ta bay haya cobertura optimal y detecta lan- 
chanan cu no ta registra cu ta subi frontera. 

Minister Andin Bikker tambe a splica cu e radarnan ta bin cu un 
dimension adicional, pasobra e sistema t’asina sofistica cu hasta e 
aspecto di medio ambiente por detecta. 

P.e. un barco di petrolero basha azeta na un manera no permisibel 
den awa teritorial di Aruba por detecta esaki via e sistema hopi 
detaya, sofistica y desaroya segun Minister Andin Bikker. 

Entrcinte awe 


Tin rebaho 
den prijs di 
productonan 
petrolero 



Minister di Finansa, Asuntonan Eco- 
nomico y Cultura, Xiomara Maduro 
ta anuncia e prijsnan nobo di benta 
di combustibel entrante awe 10 di 
juli 2019 a conoce un reduccio: 
Gasoline unleaded-premium: 

208,0 cent p/ltr. (- 1,5 cent); 

Diesel LS: 174,2 cent p/ltr. (- 9,5 cent) y 
Kerosin: 163,4 cent p/ltr. (- 8,3 cent). 

E prijsnan ta inclui BBO/BAZV/BAVP. 


Johns©n 

notary services 

AUCTION 

THURSDAY JULY 18, 

2019 

On Thursday July 18, 2019, at 11 AM, at the Conference 
Room of the Chamber of Commerce, Aruba, will be 
auctioned in public. ex. art. 3:268 jo. 3:254 Civil Code of 
Aruba: 


A residential house locally known as 

MACUARIMA 16-C 

standing on a parcel of property land, 630 m2 m2 in 
size, situated at Macuarima in Arubajocally 
recorded as Third Department Section D number 
921. 


No minimum starting price will be used 
for the auction of this property. 

Only serious offers will be considered. 


AUCTION NOTARY: T.R. JOHNSON 


• The auction is subject to the general conditions for foreclosure 
auctions and special auction conditions which will be 
determined by civil law notary T.R. Johnson. 

• The auction will take place by raising bids (in Dutch: “bij 
opbod”) and by decreasing bids (in Dutch: “bij afmijning”), in 
one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued 
by a reputable bank in Aruba to the amount of the highest bid 
increased with an amount equal to the auction costs. 


For more information: 

WWW.JOHNSONNOTARY.COM 

Minister di Husticia mr. Andin Bikker 

E ley pa aumenta castigo p'esnan cu 
comete crimen di abuso di menor ta 
cla pa bay Raad van Advies 


FOR di tempo cu Minister Andin Bikker tabata den 
Parlamento, e por corda cu na 2010 a institui un comis- 
ion special cu e tabata forma parti di dje pa atende cu e 
problematica di abuso di menor. Segun Minister Bikker, 
e tempo ey a introduci un ley riba iniciativa di fraccion 
di MEP pa introduci castigo minimo. 

Na 2015, 2016 tabatin diferente manifesto cu a keda en- 
trega na Parlamento y un otro comision e tempo ey a 
entrega un raport caminda a constata cu no solamente 
na 2010 e problematica aki tabata existi caba, pero na 
2013 bin riba e cantidad di denuncia a aumenta drasti- 
camente. 

Den acuerdo di gobernacion di Gabinete Wever-Croes, a 
haci compromiso cu Aruba unda ta bay dedica atencion 
specifico riba e tematico aki. Segun Minister Bikker, e 
Gobierno aki a tuma e reto aki hopi na serio y ta cum- 
pliendo cu esaki y por mira cu prome di juni, Buro Sos- 
tenemi a bira e punto central pa Meld Code p’e melding 
nan. 

Los di esey a haci compromiso cu lo bay haci cambionan 
den ley drastico cu ta trata e.o. castigo. 

Lo bay aumenta e castigo maximo drastico p’e tipo di e 
crimennan contra menor. Minister Andin Bikker ta spli- 
ca cu e hecho castigabel no ta bay caduca mas. 

P.e. si un persona despues di 20 aña tin e curashi di en- 
frenta e hecho cu un hende hopi cerca di dje a falta res- 
pet pe ora e tabata menor di edad y e bin dilanti ainda e 
crimen ey no a caduca. 

Un di tres aspecto cu Minister Bikker a trece dilanti t’e 
conseho di Centrale Raad voor Reclassering cu ta duna 
conseho ora di laga personanan den libertad condicional. 
Loke Minister Bikker a ripara den e ley, cu esaki t’asina 
estricto cu si Centrale Raad voor Reclassering bisa cu un 
persona mester ser laga den libertad, como Minister e no 
tin e poder pa bisa cu no ta laga e persona bay. 



Minister Bikker ta haya cu si e tipo di crimen ta hopi 
serio, semper e persona cu ta politico responsabel mes- 
ter por bisa cu e tin otro opinion pa laga e persona keda 
deteni y sinta su castigo te maximo. 

Un otro ley cu ya caba ta hopi leu, t’e werkboek nobo van 
strafvordering. Den esey ta introduci e.o. e derecho di e 
victima y tambe hende hopi cerca p.e. un representante 
legal. 

Momento cu trata un caso penal contra persona cu a 
comete un crimen, sea e ta un victima of su represent- 
ante legal na final di e tratamento prome cu Huez tuma 
decision e tin derecho di hiba palabra. 

Segun Minister Bikker, e ta haya ta hopi importante pa 
proteccion y derecho di e victima y e persona rond di dje 
cu ta sufri di un crimen por hiba palabra. Huez por tuma 
den consideracion ki tipo di castigo pa impone y por tene 
na consideracion ki impacto e crimen tabatin riba e vic- 
tima y su medio ambiente. 

E ley den su proceso ta bay Raad van Advies y ora e bin 
bek e ta bay Parlamento y Minister ta spera cu pa sep- 
tember, october e por drenta na vigor. 

Minister Glenbert Croes un biaha mas 

Ta aproba extra beneficio pa yuda mayornan 
riba Asistencia Social cu gastonan di scol 



ORA cu pueblo di Aruba mediante su proceso elec- 
toral confia bo den e funcion di Minister, bo decisi- 
onnan diario mester ta na beneficio di nos pueblo 
en general. Y esaki ta hustamente locual Minister 
Glenbert Croes a bin ta haciendo desde su encargo 
17 di november 2017, tur dia, den tur su decision- 
nan. 

Su motivacion principal semper t’e bienestar di nos 
hendenan, teniendo nos hendenan central den tur 
decision. 

Ta cu hopi satisfaccion cu awe, un biaha mas, e 
mandatario ta anuncia su aprobacion pa beneficio- 
nan adicional pa yiunan cu ta bay scol den dia, di 
mayornan cu ta ricibi asistencia social. 

Gobierno di Aruba ta respeta e derecho universal 
di tur mucha riba enseñansa. Den cuadro di esaki, 


Minister Glenbert Croes a aproba e suma di Afl 220 
adicional pa mucha te na un maximo di Afl 800 pa 
famia. 

E suma aki ta pa yuda cubri gastonan manera ar- 
ticulonan pa scol, uniform etc. Pero pa percura pa 
ningun mucha keda atras, e mandatario a aproba 
ademas di e suma ariba menciona, un suma adi- 
cional di Afl 120 cu lo wordo paga directamente n’e 
scolnan despues cu e mayor(nan) entrega tur e doc- 
umentonan necesario cumpliendo cu tur rekisito. 

Gobierno su vision y mision ta eleva calidad di bida 
di nos hendenan den tur sector di nos comunidad, 
pero cu un enfoke special den brinda nos muchan- 
an e oportunidad pa nan nunca keda atras di loke 
ta nan derecho fundamental y universal di haya e 
oportunidad na un mihor bida y porvenir. 

Minister Dangui Oduber a percura 
pa aloca fondo p # e Proyecto B-Smart 



DESPUES cu FADA a ricibi training intensivo pa 
loke ta bay bira e programa di B-Smart awor por bisa 
cu meta ta pa introduci esaki entrante aña escolar 
nobo. 

Cu fondonan aloca pa Ministerio di Salubridad Publi- 
co orguyosamente nos por realisa e proyecto B-Smart 
encarga pa FADA. 

PROGRAMA B-SMART 

E programa di B-Smart ta un programa di conscienti- 
sacion riba salud mental pa muchanan di klas 5 y 6. 
E programa aki ta siña e muchanan kico ta adiccion. 
E programa di B-Smart ta focus riba cuater (4) aspec- 
to: Alcohol, humamento, droga y gaming & internet. 

E enfoke pues ta riba e parti di adiccion, principal- 
mente di forma preventivo. 

Esakinan ta ser duna durante cuater (4) siman con- 
secutivo n’e muchanan. 


E idea di e programa ta, p’e ta uno interactivo, den 
cual lo toca diferente topico manera peerpressure, 
uzo di substancianan. 

Por medio di ehempelnan bibo ta siñanan reconoce 
tambe kico ta pasa rond di nan ambiente y p’asina 
reconoce factornan di riesgo pa cu adiccion sea na cas 
y/of den seno di amigonan. 

Di e forma aki kier logra prepara e muchanan pa 
tuma decisionnan responsabel y di forma consciente 
pa situacionnan cu ta bay presenta den nan bida dia- 
rio ora cu nan yega scol avansa. 

Programanan preventivo riba tereno di salud men- 
tal ta parti integral di e maneho cu Minister Dangui 
Odube ta hibando. 

Ta hopi tristo pa mira con durante un gobernacion di 
8 aña FADA no a ricibi nada EXTRA pa traha den e 
parti preventivo. P’e motibo aki awor e Gobierno aki 
a aloca fondo pa FADA por opera manera mester ta. 

Promé Minister di Sint Maarten, señora Leona Mar- 
lin-Romeo, na nómber di Reino Hulandes a firma un 
‘Memorandum of Understanding’ (MoU) cu Caribbean 
Disaster Emergency Management Agency (CDEMA). 
Esaki a sosedé dialuna ultimo, dia 8 di juli, na Bar- 
bados. CDEMA t’e forum profesional di coordinacion 
organisá di CARICOM, pa combatimentu di desaster 
den Región Caribe. 

Durante e ceremonia di firmamento, Promé Minister 
di Sint Maarten a para keto n’e contribucion di Mili- 
tarnan Hulandes durante temporada di operacionnan 
di emergencia di ultimo añanan. Citando: ‘Speaking 
on behalf of the Kingdom of the Netherlands, I am 
proud to refer to the great ability ofthe Dutch Royal 
Navy, based on Curaçao, who has shown their wil- 
lingness to assist with vital relief, which it has de- 
livered to various nations in the region. The Dutch 
Royal Navy has acted swiftly and accurately and 
with great determination in the cases of disaster, 
for example in Haiti in 2010 and 2015 and Domini- 
ca in 2015 and 2017. Not to mention the invaluable 
role the Dutch Royal Navy Command has played in 
the Caribbean during the emergency response and 
relief efforts on Sint Maartenpost Hurricane Irma.’ 


‘Papiando na nómber di Reino Hulandes, mi ta orguyo- 
so di referi n’e gran habilidad di Marina Real Hulandes, 
basá na Córsou, cu a mustra nan boluntad pa asistl cu 
alivio vital, cu nan a duna na varios nacion den region. 
Marina Real Hulandes a actua cu ligeresa y acuracia y 
cu gran determinacion den casonan di desaster, p.e. na 
Haiti na 2010 y 2015, y Dominica na 2015 y 2017. 

No mester keda sin mencioná e ról asina balioso cu e 
Comando di Marina Real Hulandes a hunga den Ca- 
ribe durante e reaccion di emergencia y esfuersonan di 
alivio na Sint Maarten despues di Orcan Irma’. 

Cu firmamentu di e MoU aki, e colaboracion entre 
Reino cu CDEMA ta keda formalisá y un eventual con- 
tribucion Hulandes na momento di crisis (di orcan) 
den Region Caribe — den practica hopi biaha duná pa 
Defensa/CZMCARIB — por keda conectá mihor cu e 
structura regional di coordinacion di combatimento na 
momento di desaster, pa mayor eficiencia na momento 
desplega esaki. 

Ademas di Reino Hulandes tambe Reino Unl, Canada, 
Estados Unidos di Merca y Francia ta conectá cu CDE- 
MA, cu e meta pa por utilisá nan eventual contribuci- 
onnan den e cuadro di e gestion di crisis, di e manera 
más eficaz y eficiente. 

FTA a mustra cu mester stop di culpa Gobierno anterior 

Pasobra 3 biaha caba a sinta cu Minister Glenbert Croes 
y ainda no tin un solucion p'e trahadornan di SVGA 



E trahadornan di SVGA a cansa di sinta warda cu Minis- 
ter of Gobierno ta cumpli pa duna nan e promocionnan cu 
nan mester haya. Esey ta motibo cu nan a presenta ayera 
mainta dilanti di Bestuurskantoor. 

Ta for di 2016 nan ta pega ora cu Gobierno a bin cu un siste- 
ma di subsidio nobo, den cual no a inclui placa pa gastonan 
extra di personal, manera promocionnan. 

Awor esaki ta bira un problema serio, mas ainda despues 
cu a acorda cu CFT un suma di 479 miyon florin pa gasto di 
personal, cu Gobierno no mag surpasa. 

E problema aki ta bin hunto cu esun di indexering cu Gabi- 
nete Wever Croes no a tene cuenta cun’e tampoco den pre- 
supuesto 2019. 

P’esey e trahadornan a dicidi di di acudi diamars mainta na 
Bestuurskantoor, pasobra e problema di nan derechonan ta 
algo cu ta data for di 2016 y 4 biaha caba a sinta na mesa: 
Cu e Minister anterior y esun actual. Hasta Rudy Geerman 
di FTA a bisa cu a papia cu 4 Minister riba e tema aki. 
“Lamentablemente niun biaha nos ta haya atencion. Cu e 
Minister actual nos a papia tres biaha”. Aworaki a logra 
haya un reunion cu Minister Glenbert Croes atrobe y a haci 
cierto palabracion. 

Awor FTA ta bay pone tur loke cu a palabra riba papel, pa 
evita mal interpretacion despues. 

Na 2017 a drenta e sistema nobo di areglo di subsidio, cu 
tabatin bon intencion, pero no a ehecut’e di e bon forma. 

Ta parce a wor cu desde 2017 no kier papia mas di derechonan 
di e trahadornan. Nada di esaki no a wordo regla prome cu 
e areglo nobo a drenta na vigor. 

“Esaki sigur no tabata e intencion. A introduci algo nobo, 
pero e derechonan di e trahadornan mester keda respeta.” 



Den e reunion e sindicato a pone un fecha, cu ta fin di oc- 
tober, pa regla tur loke cu ta pendiente di e trahadornan, 
manera promocion, keda paga. Tin dos situacion cu tin nan 
preocupa. 

Uno ta cu tin un grupo di trahador cu a sigui cierto estudio 
cu nan a finabsa. 

“E estudio aki tin cierto balor y mester hinca nan den un 
otro schaal. Pero esey no a sosode pasobra e stichting a bisa 
cu e no tin placa. Semper ta bisa cu ta stichting mester per- 
cura pa paga e trahadornan. E cos aki mester wordo regla 
no mas laat cu october di e aña’ki.” 

E otro problema ta cu esnan cu a drenta cu e diploma ey 
caba, no ta poni den e schaal debido. Gerencia ta bisa cu no 
por paga nan manera debe ser, mientras cu esnan prome cu 
nan no a haya pago mes ainda. 

Awor tin un palabracion cu pa october e cos aki mester ta 
tras di lomba. E obligacion pa cu e trahadornan di e sticht- 
ing ta costa 500 mil florin cu forsa retroactivo. Ta papia di 
un grupo di un poco mas cu 30 persona. 

E1 a recorda cu e Ministernan a wordo scogi pa maneha y 
mester busca e solucion. Maneha ora cos ta bon tur hende 
por haci esey, pero den e caso aki tin un obligacion pa cu e 
trahadornan. 

“Si tin un situacion financiero cu no t’asina bon mes, pero e 
salario ta wordo paga tur luna. Nos no ta pidi nada extra, 
solamente loke cu e trahadornan tin derecho riba dje. Ape- 
sar cu e situacion ta malo, tur luna e trahadornan tin cu 
cobra, pasobra nan a traha. Mas nan tarda, mas e ta costa. 
No por keda warda mas.” 

Rudy Geerman a splica tambe cu e intencion no ta pa saca 
e placa aki for di Fondo Crisisplan Social, pero e mester 
wordo saca di e post general di gastonan di personal. 




















Diaranson, 10 juli 2019 


AWEMainta 


15 


Premier Evelyn Wever-Croes: 

ENSEÑANSA SPECIAL AVANSA 
PA NOS MUCHANAN SPECIAL 



PA Gabinete Wever-Croes nos muchanan na Aruba 
tin prioridad, sin laga niun mucha atras. Siman pasa, 
esaki a wordo demostra tambe momento cu Premier 
Evelyn Wever-Croes hunto cu Minister di Asunto So- 
cial, Glenbert Croes a yega na un solucion pa loke ta 
trata educacion pa nos muchanan special. 

N’e momentonan aki no tin enseñansa avansa pa nos 
muchanan special. Despues cu nan haci 16 aña y nan 
caba Scol Dununman, no tin nada pa nan por sigui 
despues. Esaki, p’e muchanan cu ya a haya educacion 
caba, por ta devastador y nan lo bay atras. Y pa Gobi- 
erno di Aruba esaki no por. 

Gabinete Wever-Croes mirando e importancia pa nos 
muchanan special sigui haya educacion despues cu nan 
haci 16 aña, a dicidi di bin cu Enseñansa Special Avan- 
sa pa nos muchanan despues cu nan sali for di Scol 
Dununman. E Enseñansa Special Avansa aki yama 
VSO; Voortgezet Speciaal Onderwijs pa aña escolar 
2020/2021. 

Pa aña escolar 2019/2020 lo tin un areglo transitorio. 
Bou di e Crisis Plan Social cu ta cay bou di Minister 
Glenbert Croes, lo percura p’esaki bin na vigor. 

E motibo pa cua esaki VSO ta cay bou di Crisis Plan 
Social ta pasobra Gobierno ta kere cu nos muchanan 
special t’esnan mas vulnerable den nos sociedad y nos 
mester protege nan y enforsa nan pa nan por para riba 
nan mesun pia. 



Voortgezet Speciaal Onderwijs lo drenta na vigor e aña 
escolar 2020/2021. Esaki no por cuminsa cu e aña es- 
colar cu ta bin aki pa motibo cu ta rekeri e tempo pa 
hinca esaki den otro. 

P’e aña escolar aki tin un areglo transitorio na unda cu 
e muchanan cu a caba Scol Dununman aworaki lo haya 
enseñansa special transitorio pa un aña na CEDES, 
mientras nan ta warda pa cuminsa enseñansa special 
avansa na aña escolar 2020/2021. 

Premier Wever-Croes a duna di conoce cu VSO no ta 
solamente pa muchanan cu aworaki a caba Scol Du- 
nunman, pero tambe p’esnan cu ya a caba prome cu e 
muchanan aki y no tabata tin otro enseñansa pa sigui. 

Prome Minister Eveline Wever-Croes kier a gradici e 
comision bou di guia di señor Hans Geerman y Minis- 
ter di Asunto Social pa tabata asina diligente pa yega 
na un solucion aworaki temporal pa 1 aña, mientras ta 
traha riba e plan structural pa nos muchanan special 
pa aña escolar 2020/2021. 

“Cu e VSO aki, nos ta sigur y nos ta confia cu nos ta 
duna e muchanan special un base mas firme cu nan 
por para riba nan mes. Pasobra nos hendenan special 
tambe tin derecho y merece mihor oportunidadnan den 
bida. Nos no a yega ainda unda nos kier ta, pero nos ta 
riba e bon caminda!”, Premier Wever-Croes a enfatisa. 

ATIA ta trece ASTEC, WEB Aruba, APA 
y representantenan local di liñanan 
di transporte maritimo hunto 



SIMAN PASA ATIA a organisa un reunion entre 
representantenan di ASTEC, WEB, APA y e liñanan di 
transporte maritimo pa ricibi un update y discuti riba 
e problemanan cu e huma di, entre otro, WEB Aruba 
N.V. a bin ta causando pa mas cu un aña caba. 

Mirando e efecto negativo y consecuencianan pa comer- 
cio cada bes cu e trahadornan mester para nan trabou 
pa via cu e huma ta afecta e trahadornan, ATIA a di- 
cidi di intermedia y trece e companianan envolvi desde 
un principio na mesa p’asina purba yega n’e causa di e 
problema y na solucionan sostenibel pa tur partido. 

For di 2018 e proceso aki a cuminsa y aunke e prob- 
lema no ta completamente soluciona ainda, por bisa cu 
ASTEC, WEB y APA ainda ta trahando pa yega na un 
waf cu por brinda un servicio confiabel, consistente y 
eficiente. 

Algun di e pasonan cu a wordo tuma dor di WEB Aruba 
pa por trece alivio den e situacion aki ta e.o. e cambio 
pa un fuel oil cu ta contene un porcentahe mas abou di 
sulfur, e uso di diesel enbes di gasolin pa cende y paga e 
motornan, y “root blast” necesario diariamente cu awor 
ta wordo haci prome cu 6or di mainta y despues di 6or 
di atardi. 


Ademas, WEB Aruba N.V. a cumpra 6 motor nobo cu lo 
yega y wordo instala na mei 2020, cu ta garantisa 25% 
menos di emision. 

Varios monitor a wordo instala riba e tereno di WEB y 
tambe na ASTEC pa controla e calidad di aire. ASTEC 
y WEB ta trahando riba un protocol segun normanan 
Europeo pa cu calidad di aire y cu lo claramente stipula 
ki ora ta safe pa traha y ki ora ta hustifica pa un paro 
di trabou tuma lugar. 

Un punto importante cu e representantenan di e com- 
panianan di transporte maritimo a trese dilanti ta cu 
ta importante pa Gobierno bin cu ley y normanan pa 
calidad di aire pa cualkier compania cu ta of kier esta- 
blece su mes den e area industrial di Barcadera p’asina 
evita e problemanan cu e ta causa p’e trahadornan di 
no solamente e waf, pero tambe e barconan y otro com- 
panianan den e area. 

E proceso di yega na soluciona e problema aki, tabata 
un reto grandi, pero ATIA ta contento di por a trece e 
partidonan concerni hunto pa dialoga y purba di yega 
na solucionan concreto. Aunke ainda no a yega camin- 
da mester ta, ta importante cu tur esfuerso ta enfoca 
riba e mesun obhetivo. 

Ta respeta derecho di tur ciudadano y 
ta reconoce balor di e pos di awa 


MINISTER Otmar Oduber di- 
aluna a bay tira un bista na Saliña 
Cerca, pa un situacion cu a hala at- 
encion recientemente den media. 
Ta trata un tereno unda cu tin un 
pos di awa cu ta existi pa hopi aña 
y cu ta den uzo, pero cu ta ubica 
riba un tereno erpacht cu a wordo 
otorga mas di 10 aña pasa. 

E situacion a hala atencion di 
becindario y comunidad aworaki 
cu ta mira cu tin preparacion pa 
construccion riba e tereno ta cum- 
insa tuma lugar y e riesgo di cu lo 
dempel/laga cera e pos. 

Gobierno lo respeta e erfpacht di e 
tereno, sinembargo considerando e 
importancia di e pos aki, a instrui 
DIP pa contacta doño di e tere- 
no. Pa mira e posibilidadnan pa 
por intercambia tereno pa Aruba 
por mantene y conserva e tereno 
cu e pos, considerando e impacto 
p’esnan cu ta uza e awa y necesi- 
dad di esaki. 

Na final di dia e ta keda un decision 
di e doñonan di tereno apesar cu e 
ta un erfpacht, e ta otorga oficial 
y legalmente, pero nos ta kere nos 
tin espacio caminda Gobierno por 
asumi responsabilidad aki di duna 
un cambio un “ruil” di tereno.” 

P’e personanan por haya un tere- 
no di mesun balor, pa sigui cu nan 
meta di yega na un cas, di e forma 
aki cumpli y respeta esnan envol- 
vi. Adicionalmente lo yega na un 
acuerdo cu Santa Rosa tambe pa 
mantencion y maneho di esaki. 

Parlementario Hendrik Tevreden, Presidente di MEP: 

"Colega Sue Ann Ras a scoge pa retira despues 
di e sucedido cu a tuma lugar na IPKO" 


MANERA ta conoci, algun siman 
atras e delegacion Arubano a biaha 
pa Hulanda en conexion cu IPKO. 
Parlamentario Sue Ann Ras tabata 
den noticia como cu el a wordo fil- 
ma ta wak Netflix durante reunion. 
Como Presidente di Partido a scoge 
pa warda yegada di Parlamentario 
Ras na Aruba, pa sinta cu ne per- 
sonalmente pa haya sa e contexto 
di loke a sosode cu su persona. 

E reunion no mester a dura largo, 
como cu Sue Ann Ras tabata firme 
den su posicion cu e mes ta scoge 
pa retira di Parlamento. Un noti- 
cia cu a cay poco pisa, pero cu tin 
tur comprension p’esaki debi n’e 
impacto cu e sucedido tabatin riba 
su persona. 

E caso por a wordo trata diferente 
manera, pero 
ta remar- 



grandesa di Parlamentario Sue 
Ann Ras a sobresali ora cu firme- 
mente el a splica cu loke a sosode 
no tabata corecto ni conforme e 
Codigo di Integridad, y p’e motibo 
ey e ta scoge pa retira. 
Parlamentario Ras a pidi su dis- 
culpa na nos partido y fraccion y 
tabata arepenti di loke a sosode. 

PARTIDO 

Pa partido sra. Sue Ann Ras ta un 
bon colega, cu a duna su aporte 
grandemente n’e area social, cu a 
traha di cerca y haci hopi esfuerso 
pa Aruba por a termina e proceso 
di meldcode pa abuso di mucha. 
Tampoco no ta desconoci cu e taba- 
ta fuerte cu su ponencianan riba e 
cartera di enseñansa. Apesar cu no 
tur ora esaki tabata wordo aprecia 
pa coalicion. 

Sue Ann Ras semper a para pa 
loke e tabata kere aden y a haya 
cu ta necesario cu e puntonan 
aki haya e atencion debido. 
E peticion di retiro di colega 
Ras awor lo encamina segun un 
proceso. E lo wordo atendi 
den directiva, siguiente- 
mente den Conseho 
di Partido y di eynan 
lo evalua e caso y lo 
yega na un conclu- 
sion final. 

Como cu colega 
Sue Ann Ras a 
cede su puesto na 
partido, ta keda 
na partido cu si 


lo acepta esaki of ta pidi colega Ras 
pa evalua su decision. 

ECONTEXTO 

Tur cu a wak e video, por a mira locu- 
al a sosode durante e minuutnan di 
grabacion. Sinembargo pa aclaria e 
contexto den experiencia di Parla- 
mentario Sue Ann Ras ta su deber 
pa informa esaki tambe na comu- 
nidad, segun Hendrik Tevreden. 
No pa hustifica, sino mas bien p’e 
transparencia cu mester tin den e 
forma di hiba politica y pa duna e 
contexto completo di e sucedido. 

Parlamentario Ras a splica cu 
e reunionnan pa su mes y mes- 
cos p’e otro coleganan tabata hopi 
pisa, banda di esaki e mester a 
trata cu e perdida di un famil- 
iar na Hulanda den e biahe aki. 
Nada no lo hustifica e decision cu el 
a tuma den e reunion pa ta ocupa 
cu Netflix, pero probablemente si 
enbes di esaki e lo a scoge pa sali 
for di reunion pa distrae su mente 
di su preocupacionnan, e storia lo 
tabata diferente. 

Segun Hendrik Tevreden, como 
Presidente di partido e ta sostene 
e decision cu colega Sue Ann Ras a 
tuma. E ta mustra grandesa di ad- 
miti su eror y a tuma e pasonan cu 
ta cuadra cu esaki tambe. 

Mi ta spera cu den e politica nobo 
cu nos ta anhela pa mira na Aruba, 
cu e paso aki lo refleha e ehempel 
cu nos kier mira den nos comuni- 
dad, Tevreden a conclui. 

Mentornan di Fundacion Telefon pa Hubentud 
Aruba a ricibi training di Conscious Discipline 

DEN cuadro di tin un organ- 
isacion sostenibel y prepara pa 
por duna un servicio di calidad 
na tur nos mucha y hobennan 
di Aruba, tur aña Fundacion 
Telefon pa Hubentud Aruba ta 
organisa ‘Deskundigheidsbev- 
ordering Dag’ p’asina keda duna 
training na su mentornan cu ta 
scucha, sostene y guia nos mucha 
y hobennan tur dia entre 2:00 y 
6:00 di atardi. 


Durante ‘Deskundigheidsbev- 
ordering Dag’ e mentornan ta 
ricibi training dirigi riba un tema. 
E aña aki no tabata otro. E tema 
di e ‘Deskundigheidsbevordering 
Dag’ di e aña aki tabata: ‘Na un 
manera positivo’. A para keto riba 
e importancia di educa positivo. 

E mentornan a ricibi training 
den Conscious Discipline for di 
sra. Helen Guda, kende ta psi- 
cologo/instructor certifica di Con- 
scious Discipline. Comprende un 
mucha/hoben su estado mental 
y su reaccion riba un situacion y 
comunica y guia e mucha/hoben 
den su estado mental ta di sumo 
importancia. 

Tambe e mentornan a ricibi un 
motivational speech for di sra. 
Tabitha Smith- Heemstadt to- 
cante e tema norma y balornan 
personal y di norma y balornan di 
nos comunidad. 

Di e manera aki e fundacion ta 
percura pa su mentornan sigi ele- 
va nan nivel di conocimiento y ex- 
periencia pa por brinda servicio 
di calidad n’e hubentud di Aruba. 
























20 


AWEMainta 


Diaranson, 10 juli 2019 


Jourienne J. Wolff a gradua di 
Facultad di Ley na Universidad di Aruba 



DIABIERNA 5 di juli 2019 a gradua di 
Facultad di Ley na Universidad di Aruba 
sra. Jourienne J. Wolff. 

E1 a gradua defendiendo su tesis titula: ‘Het 
medisch beroepsgeheim en melden bij 
(vermoedens van) kindermishande- 
ling’ 

Comision di examen a consisti di e miem- 
bronan: Mr. R.S.T, Gaarthuis; mr. M.C.F.E. 
Gielen; mr. dr. C.J.M. Bollen. 

Universidad di Aruba y nos di AWEMainta 
ta felicita sra. Jourienne J. Wolff cu su logro 
y desee tur clase di éxito den su futuro reto. 



Bedankt \ oor jullie aandacht 


'Childhood should be 
niahtmare 


< arefree. playing in the sun; not 
ln the darkness of the soul/ 
-Dave Pelzer- 


living a 


c* 





























































Diaranson, 10 juli 2019 


AWEMainta 


21 


Durante un impresionante celebracion di su segundo aniversario: 

"Aruba One Happy Island Lions Club a 
huramenta su directiva pa periodo 2019 - 2020" 



DIA 29 di juni ultimo Aruba One 
Happy Island Lions Club a insta- 
la su directiva p’e aña Leonistico 
2019-2020, alabez e club a celebra 
su segundo aniversario. Tabata un 
anochi hopi ameno y bunita na In- 
door Cunuco Restaurant cu a wor- 
do prepara p’e ocasion special aki. 
E anochi aki a conta cu e grato pres- 
encia di Zone Chairman pa Aruba, 
Bonaire y Corsou compañero Leon 
Randolf Luciano; Presidente di Cu- 
raçao Lions Club compañero Leon 
Mariela Romero; Presidente di Bo- 
naire Lions Club compañero Leon 
Edelmira Carolina. 

Durante e anochi aki a duna e re- 
lato di aña, mester bisa cu den su 
segundo aña como club a resalta 
varios proyecto. Banda di esaki a 
organisa y promove diferente cam- 
paña di concientizacion den nos co- 
munidad manera pa ‘Tene Aruba 
Limpi’, ‘Trafico Conciente’, ‘Conser- 
vacion di Mangelnan’, ‘Dia di Paz’. 
Durante aña cu a transcuri Aruba 
OHIL Club tambe a organisa vari- 
os charla publico e.o. riba e tema 
di Medio Ambiente, Servicio Bol- 
untario y Comunitario, Malesa di 
Diabetes y Presion, Lecturanan 
riba Concientizacion pa un trafico 
sigur pa Cuerpo Policial, Funda- 
cion Zinnia y FADA. Tambe e club 
a participa na diferente reunion di 
Zona, Convencion di Distrito y In- 
struccion Leonistico. 

Ademas a organisa diferente ac- 
tividad pa recauda fondo manera 


e.o. Bingo y Feria di Sopi. Durante 
e aña cu a transcuri Aruba OHIL 
Club a ricibi Reconocimento for di 
Oficina Internacional di Clubnan 
di Leonnan pa aumento den miem- 
brecia. Un aña exitoso pa cual e 
club por ta hopi orguyoso p’esaki. 

INSTALACION DIRECTIVA 
2018-2019: 

Durante e bunita anochi aki Presi- 
dente saliente compañero Leon 
Ferdinand Curiél asisti p’e Secre- 
tario compañero Leon Carla Mar- 
tinus a instala compañero Leon 
Junior Arends como e Presidente 
di ‘Aruba One Happy Island Lions 
Club’ p’e periodo Leonistico 2019 
— 2020. Despues di a huramenta 
como Presidente compañero Leon 
Junior Arends a instala su hunta 
di directiva nobo como lo siguiente: 
Vice-Presidente compañero Leon 
Eugene Dubero, Secretario com- 
pañero Leon Carolina Croes, Tes- 
orero compañero Leon Ferdinand 
Curiél y alabes Presidente salien- 
te, comisario encarga cu Afiliacion 


di Miembronan compañero Leon 
Raymond Wever, Comisario encar- 
ga cu Servicio Comunitario com- 
pañero Leon Doris Lacle-Eugenio, 
Comisario encarga cu Actividad pa 
Recuada Fondo compañero Leon 
Richard Tromp, Comisario encar- 
ga cu Mercadeo y Relacion Publico 
compañero Leon Kenia Brito, Co- 
ordinador pa Lions Club Interna- 
tional Foundation compañero Leon 
Neil Norton Thomas, Coordinador 
di Programa Leonistico compañero 
Leon Vanessa Olive y Tail Twister 
compañero Leon Angelo Koolman. 

E directiva nobo lo guia e club du- 
rante e aña Leonistico 2019 — 2020, 
cual lo bira un reto p’e organisacion 
cu tin bunita plan y proyectonan na 
beneficio di nos comunidad. Aruba 
One Happy Island Lions Club t’e 
club di servicio mas jong aki na 
Aruba y durante su dos añanan di 
existencia a demostra su derecho 
di existencia sobresaliente den ser- 
vicio boluntario na bienestar di nos 
comunidad. 

Brazil Taekwondo su team ta train 
cerca Jesus Tortosa na Spaña 



SIMAN pasa e team di Train Hard Fight 
Smart a biaha pa Hulanda y despues a bi- 
aha pa Madrid, Spaña pa train n’e trainings 
camp di Jesus Tortosa. 

Jesus Tortosa ta un di e grandinan di tem- 
po di su tempo hunto cu Henk Meijer cu t’e 
guia di e team di Brazil Taekwondo Sticht- 
ing “Train Hard Fight Smart”. 

Henk Meijer tin varios aña caba ta guia e 
team di Aruba y a logra varios premio gran- 
di rond mundo. Henk Meijer ta premira 
algo grandi den e team y ta haci esaki cu 
curason. 

E team ta train n’e camp di Jesus Tortosa 
y a topa cu e team di Ecuador cu ta prepa- 
rando pa e Pan Americano. 

Mel Mina tabata na Aruba na aña 2018 y a 
participa den Best of the Best y ta un di e 
atletanan di Ecuador cu ta n’e camp di Je- 
sus Tortosa. 

Winifrida M.M. Figaroa a gradua di 
Facultad di Ley na Universidad di Aruba 



DIALUNA 8 di juli 2019 a gradua di Fac- 
ultad di Ley na Universidad di Aruba sra. 
Winifrida M.M. Figaroa. 

E1 a gradua defendiendo su tesis titula: 

‘Verlies van het Nederlandschap door 
een meerderjarig die meer dan tien 
jaar buiten het Koninkrijk verblijft’ 

Comision di examen a consisti di e miem- 
bronan: Prof. de Groot, i.p.v. C.J.M. Bollen, 
mr. M.C.F.E. Gielen y mr. N.J. Abdul Ha- 
mid. 

Universidad di Aruba y nos di AWEMainta 
ta felicita sra. Winifrida M.M. Figaroa cu 
su logro y ta desee tur clase di éxito den su 
futuro carera. 

Presentacion oficial di e buki "Aruba 
en een keuze uit haar toponiemen" 
na Biblioteca Nacional Aruba 


NOMBER di luganan na Aruba manera “Cudarebe”, 
“Marawiel”, “Macuarima”, y “Hudishibana”, di unda 
nan ta bin? Cua ta nan origen? Dicon nan yama asina? E 
famoso filosofo Griego, Aristoteles, a yega di bisa “Duda 
ta e comienso di tur sabiduria”. Diez aña pasa, duda 
den tur e storianan y leyendanan cu ta core rond ariba 
e origen di e nombernan di luga na Aruba, a condusi 
cu Ing. Vivienno L. Frank, ex-hefe di Kadaster kantoor 
na Aruba, a embarca den un odisea pa decifra hopi di e 
enigmanan cu tabata tin tocante e origen di e toponimo- 
nan Arubiano. 

Un aventura cu a dura diez aña y cu a hib’e ta consulta 
hopi documento y mapa antiguo, y cu a desenmascara 
hopi leyenda bieuw y alavez a pone cu mitologianan 
nobo a mira luz di dia como “posibel berdadnan”. Ber- 
dad ta cu nan tabata mara wiel na Marawiel... pero no 
n’e forma cu folklore local ta relata. Mayoria hende na 
Aruba sa cu “Hudishibana” y “Cudarebe” tin nan origen 
den lenga indjan antiguo, pero cua idioma y kico nan 
traduccion ta na Papiamento, ta un di e topiconan cen- 
tral di e buki. Cu Macuarima ta bin di un nomber di un 
princesa indjan? No segun Ing. Frank, kende ta manda 
e storia aki p’e mundo di fantasia di un conosido escritor 
arubiano, y ta argumenta e posibel berdadero origen di 
e nomber. 

Diamars awor dia 16 di Juli proximo, cuminsando pa 
7:30 di anochi, Biblioteca Nacional Aruba na George 
Madurostraat 13, lo tin e placer pa Ing. Vivienno “Vi” 
Frank en persona presenta su buki “ARUBA EN EEN 
KEUZE UIT HAAR TOPONIEMEN” ( “ARUBA Y UN 
SELECCION DI SU TOPONIMONAN”), y splica entre 
otro kico ta e diferensia entre un toponimo (toponiem na 
Hulandes) y un nomber cu ta core den boca di pueblo. 
Un buki cu ta encera diez aña di trabou y cu ta trata 
origen di nomber di casi 300 luga aki na Aruba. Por- 
tanan di Biblioteca Nacional Aruba lo habri pa 7’or di 
anochi y entrada lo ta completamente gratis pa publico. 
Mirando e capacidad limita di Biblioteca, ta anconseha 
un y tur pa ta presente tempran pa por haya un lugar 
adecua. 

Den 'rip-deal' cu a bay robes 

Fiscal a pidi 16 aña preso pa duo asesino di Zino Ignacia' 



ROTTERDAM. Diabierna ultimo 
un tribunal na Rotterdam a trata e 
caso di asesinato dje Curasoleño Zino 
Ignacia (30) dia 15 di juni aña pasá na 
Rotterdam. Zino Ignacia riba e dia en 
cuestion a core bay Rotterdam for di 
Roermond pa topa e duo Curasoleño 
Michael (33) y Oswaldo (34) kendenan 
a keda arestá como sospechoso di ases- 
inato di Zino Ignacia y a traha sita 
cu e duo pa cumpra cocaina serca nan 
pero en realidad e duo a lóck Ignacia 
bin Rotterdam pa nan kita sén for di 
dje. Segun fiscal, ta Michael lo a lós e 
tiro mortal y den corte a declará cu ta- 
bata un deal cu a bay completamente 
robes. E caso a cuminsa caminda un 
conosi di Oswaldo a pidié pa regla un 
deal di droga pe e dia ey. E conoci mes 
no kier a atendé directamente cu Zino 
Ignacia pasobra e tabata deb’é placa 
ainda. Oswaldo C., na su turno a pidi 
Michael yud’e y Michael a bende su 
auto pa haña sén pa cumpra 800 gram 
di cocaina pa 24.000 euro. Alo menos 
esey tabata vercion di Ministerio Pu- 
blico. Michael y Oswaldo cada un lo a 
haña 2000 Euro pa nan intervencion. 
Ignacia a fia e Peugeot córá di su 
amiga pa core bay Rotterdam pa regla 
e deal y a topa e duo den un aparta- 
mento chikito na Sandelingenpleyn. 
Ignacia a yega cu un tas blou y hun- 


to cu Oswaldo nan a sinta riba cama 
mientras cu Michael a bay den cushi- 
na pa cue e blóki di cocaina ora cu 
Ignacia a cuminsa frómel den e tas 
blauw. Ora Oswaldo a nota esaki, ela 
bira nervioso pasobra ela pensa cu 
Ignacia por tabatin arma den e tas 
blauw y ela lanta atacá Ignacia kende 
ta un homber grandi. Michael kende 
tabatin e droga den su ‘hoodie’ a saca 
su arma di candela y a lós un tiro den 
aire y ora e pelea a sigui, ela tira dos 
biaha dirigi riba Ignacia. 

Ignacia a haña tiru na su scouder y 
garganta y un dje balanan a scarmai 
cocoti di Oswaldo y e duo cu kier a rip 
Ignacia a Sali na careda foi dje cas. 
Ignacia a purba bay nan tras pero ela 
dal algun paso y a cay muri. 

NAN KIER A RIP IGNACIA 

Ministerio Publico tabatin basta prob- 
lema cu e vercion dje duo. 

Segun fiscal, e duo no tabatin ningun 
intencion di bende droga pasobra nan 
no tabatin droga mes! 

Ta di antemano nan a traha e plan 
pa kita e sén for di Ignacia y polis tin 
grabacion telefonico caminda na Pa- 
piamentu nan ta discuti con nan ta 
bay ‘lanta’ Ignacia. 

E traduktor a tradusi e palabra ‘lanta’ 
den ‘estafa’ pero lanta ke men tambe 
lanta foi soño. 

Durante continuacion dje caso djabi- 
erne ultimo fiscal a cuestiona e ver- 
cion dje duo estafador cu ta den laira 
Michael a tira pasobra tabatin bala 
pegá den plafónt. 

DETENCION RAPIDO 

E mes anochi polis a gara Oswaldo 
pasobra hende riba caya a nota num- 
ber di su auto ora nan a hui. 
Bisiñanan a mira cu su paña tabata 
na sanger y despues di su detencion 
nan a haña mancha di pólbu na su 
mannan. 


Un siman despues polis a arestá Mi- 
chael na cas di su ruman muhé. 

E tribunal a constatá cu ambos acusa- 
do tin carchi di castigu serio manera 
intento di homisidio, violencia domes- 
tico, atraco y secuestro. 

Dia nan a mata Ignacia, Owaldo a 
caba di sali den libertat condicional 
foi prisón. 

PLACA SUSHI 

Nunca mas polis a haña ni e placa ni 
e tas blou aunke nan a mira Oswaldo 
despues dje suseso cu e tas blou. 

Ora polis a detené, e tabatin casi 6000 
euro den su poder pero ela bisa polis 
cu ta su famianan a duné e placa pa 
e hui. 

Poco despues dje tiramentu ela man- 
da un mensahe pa su ruman muhé ca- 
minda ela bisa cu e tin sén pero ta sén 
sushi. 

YUNAN DI ASESINO 

Diabierna ultimo e amiga di Zino Ig- 
nacia a haci uso di su derecho pa bisa 
algu y yorando ela dirigi su mes ne 
duo maton bisando nan “...boso tur 
dos ta asesino. Mi dos yiunan ta mar- 
ca pa bida y nan tin cu biba sin nan 
tata y henter nan bida nan tin cu bisa 
hende cu boso a tira nan tata mata”. 
Y pa completá su discurso mama dje 
dos yiunan a bisa e duo maton cu boso 
yiunan lo lanta bibando cu e hecho cu 
boso ta asesino. 

CHERRY RIBA E BOLO 

Fiscal di Ministerio Publico den su 
rekisitorio a pone e cherry riba e bolo 
y a pidi un castigu di 16 aña pa am- 
bos acusado y na su turno Oswaldo a 
opservá cu ela spanta pisá dje deman- 
da siendo cu no ta e a tira. 

Diabierna otro siman lo tin veredikto 
pero djarason otro siman Michael lo 
ta dilanti hues atrobe pa un otro caso 
criminal. 

Rabo di avion di KLM a dal avion di Easyjet 



SCHIPHOL. Un avion Airbus di e compania di avi- 
acion europeo Easyjet y un Boeing 737-800 di KLM a 
toca otro levemente ayera mainta riba pista na mo- 
mento cu durante un maniobra pa subi pista e ala 
robes dje Airbus a toca e Boeing di KLM y ambos avi- 
on a sufri poco daño. 


e trafico for di tore di control. 

E Boeing 737-800 di KLM ta nobo-nobo y na momento 
dje insidente ainda tabata pará cu direccion pa gate 
mientras cu e Airbus di Easyjet tabata lorando y e ala 
robes a toca e parti patras di body dje Boeing. 


Ya pasaheronan tabata den ambos avion pero a re- 
torná na nan sitio pa baha pasaheronan. 

E avionnan a toca otro na momento cu truck di ‘push- 
back’ tabata pusha e avionnan for di plataforma. 
Ningun a sufri lecion pasobra e toke tabata leve. 

E avion di KLM tabata bayendo Madrid y e avion di 
Easyjet tabata bayendo Londres. 

No por bisa nada ainda ta ken su falta pasobra na mo- 
mento dje incidente no t’e pilotonan tabata manehá e 
avionnan. 

Pa ley, tore di control ta responsabel pa tur movemento 
riba pista y den aire na Schiphol y cualkier aeropuerto 
na mundo pero ningun hende kier culpa ningun otro 
hende sino nan kier sa ki a pasa. 

A méld e incidente na polis kendenan a controlá e pi- 
lotonan riba uso di alcohól y nan lo tende e chauffeur 
di pushback tambe igual cu e persona cu tabata dirigi 


Esey a pone cu un pida dje rabo dje Boeing a scheur. 

E experto di aviacion Joris Melkert di Universidad di 
Delft a calificá e caso como un incidente chiki caminda 
posiblemente e chauffeur di pushback truck no a paga 
tino un rato. 


E tipo di insidentenan alo aumentá mientras cu e can- 
tidad di buelonan pa Schiphol aumenta y mester pone 
maximo énfasis riba incidente. 

Melkert a studia foto dje incidente y ta kere cu te Boe- 
ing a bék demaciado rapido y a pusha dal den e otro 
avion. 

Ultimo biaha cu casi tabatin un axidente asina na 
Schiphol tabata na yuni 2014. 

Acusá di 

Tratamento di caso 
(24) posponé 

WILLEMSTAD. E cuidadano Gherardi Jansen di 
24 aña di edad mester a presentá den sala di corte 
acusá di a asesiná L.G. Frederick dia 21 di yanuari 
2018. Pues e acusacionnan contra Jansen ta enserá 
tambe posecion di arma di candela. 

Tratamento di e caso no a continuá pasobra hues se- 
ñora mr. G. Edelenbos, fiscal mr. Ivo Out y abogado 
mr.Eldon Sulvaran a conclul cu tratamento di e caso 
no por tuma lugá ainda, pasobra mester haci mas in- 
vestigacion di importancia, entre otro mester scucha 
mas testigo. 

Abogado mr. Eldon “Peppie” Sulvaran tabata pre- 
sente, pero conhuntamente a yega na e conklucion cu 


asesinato 

di Gherardi Jansen 
pa 30 october 



ta wanta cu tratamento di e caso te dia 30 di óctober 
binidero. 


Coriendo bou di influencia 

Jemar Martina a reconoce su fayo dilanti di hues 


WILLEMSTAD. E cuidadano Jemar Martina ta- 
bata den sala di corte y mesora a reconosé su fayo di 
a core auto bou di influencia di alcohól y a cousa un 
axidente den tráfico. 

Tabata dia 13 di aprel 2019 cu un shofur di un vehl- 
culo a core auto baha for di caminda y dal den e mobi- 
lario di caminda publico. 

A yama polis na e sitio pa resultá cu ta trata aki di Je- 
mar Martina, kende tabata e shofur. Jemar Martina 
segun prosésverbal tabata hole fuerte na alcohól y su 
wowonan tabata hopi kórá, como tal e promé indica- 
cionnan cu e tabata bebé. 

Mesora despues di e axidente Jemar Martina a drenta 
den combersacion cu polisnan y a reconosé cu ela bebe 
bastante wiski na e restorant dilanti di pómp di gas- 
olin na Mari Pampun. Huntu cu algun otro persona 
nan a cuminsá for di mas of ménos 8 or di anochi ta dal 
trago, pero djey el a drenta auto alrededor di 3.15 or di 


mardugá core bay den direkcion di Gosieweg, caminda 
el a cousa e axidente. 

Na aña 2013 caba Jemar Martina tabata envolvl den 
un axidente di auto, pero e tempu ey e tabata menor 
di edad y a dun’é solamente un castigu di trabou pa e 
violacion cometé den tráfico. Entre tantu Jemar Mar- 
tina tin 26 aña di edad. 

Den sala di corte Jemar Martina a trese padilanti cu 
e tabata robes, pero esaki lo ta e ultimo biaha cu algu 
asina ta pasa cuné. E1 a primintl cu hamas lo e core 
auto bou di influencia. 

Hues y fiscal a mustra Jemar Martina cu e por ta sigur 
cu e próximo biaha cu e bolbe faya, lo e pérdé su rey- 
beweys. 

Pa fiscal un but di 1000 florin pa core auto bou di influ- 
encia di alcohól, mas 250 florin di but pa manehá auto 
di forma peligroso ta sufisiente. Hues a bay di acuerdo 
inkluso cu e posibilidad cu Jemar Martina por paga e 
but di 1000 florin den 5 biaha. 

Hues a demostrá comprencion pa 
Jualberto de Abreu Junior 



WILLEMSTAD. Dia 1 di april e cuidadano Jual- 
berto de Abreu Junior di 46 aña di edad a hañ’é den un 
axidente di tráfico na e krusada Winston Churchill- 
weg - Schottegatweg Noord. 

Segun de Abreu Junior e tabata bay busca muchanan 
na scol den oranan di mérdia y pa un descuido el a 
hañ’é den e axidente ariba mencioná. Papiando di su 
situacion personal a sali na kla cu e ta salesman pa un 
panaderia conosi aki na Kórsou, pero cu nunca promé 
el a hañ’é den un axidente di tráfico. 

Señor de Abreu Junior a splica mas aleu cu e tabata 
den su vehiculo Hilux cu e plachi di number X 87-21, 
na momento cu lus di tráfico a cambia pa kórá sin el a 
tuma nota di esaki sufisientemente na tempu. 
Jualberto saliendo for di Winston Churchillweg a sigui 
core subi Schottegatweg Noord y asina ey a alcansá un 
otro persona den un vehiculo Nissan Urvan. Fiscal mr. 
Ivo Out a demandá butnan di 300 florin pa core pasa 
den lus di tráfico riba kórá, mas 500 florin pa core auto 
di forma asina peligroso. 

Den sala di corte Jualberto de Abreu Junior a pidi dis- 
culpaa na esun den cua el a core dal cu su vehiculo, 
kende tabata presente den sala di corte. 

Abogado mr. Uldrick Dickens cu a hiba e defensa na 


nómber di Jualberto de Abreu Junior a mustra cu ta 
difisil haña un calculacion rasonabel pa altura di e 
butnan cu Ministerio Publico a demandá. 

Segun e abogado Ministerio Publico mester a detayá 
un poco mas exakto a base di kico ta yega na e butnan 
ey, pasobra di parti di su kliente ta puramente pa mo- 
tibu di a paga ménos atencion y sigur no ta cuestion di 
core auto éxprés pasa den lus di tráfico. 

Su kliente a frena pero no ta na tur dos banda e fre- 
nonan a funcioná debidamente. 

Na banda robes a mira marcanan di tayer cu ta alcansá 
39 meter riba e caminda, siendo na banda drechi esey 
tabata 30 meter solamente. Ademas segun e abogado 
posiblemente e vehiculo cu Jualberto de Abreu Junior 
a core dal den dje su velosidad tabata riba 80 kilome- 
ter pa ora. 

Mas aleu e abogado a splica cu Jualberto de Abreu Ju- 
nior tabatin tur su documentonan corekto, esta papel 
di seguro, documentonan relacioná cu kurmentu di e 
vehiculo, reybeweys, cu lo ta ilustrá sufisientemente 
cu su kliente ta unu cu comportacion responsabel den 
tráfico. 

Enfin, scuchando tantu Ministerio Publico como e abo- 
gado, hues finalmente a bay di acuerdo cu butnan di 
300 y 500 florin manera a keda demandá. 

Entrada hudicial cu 4 detencion 


WILLEMSTAD - Dialuna 8 di yiili 2019, alrededor 

/ 

di 22.55 or, Tim di Mantencion di Orden Publico hunto 
cu personal di Tim di Atraco, a tene entrada hudicial 
na un cas den área di Coral Partier. Esaki ta en conek- 
cion cu extorcion. 

Na e cas en kestion polis a detené cuater (4) hómber 
sospechoso. Ta trata di: 

• G.D.L.I. di 21 aña di edad; 

• J.J.G. di 18 aña di edad; 

• R.S.M. di 18 aña di edad y e hóben 

• R.M.H. di 16 aña di edad, tur cuater nasé na Córsou 

A presentá e cuarteto dilanti un Fiscal Auxiliar cu a 



ordená nan encarselamento pendiente di mas inves- 
tigacion. 


Entrada hudicial cu dos 
detencion y confiscacion 


WILLEMSTAD - Dialuna 8 di juli 2019, alrededor 

/ 

di 17.15 or, Team di Mantencion di Orden Publico con- 
huntamene cu e Recherchenan di warda di polis Mon- 
taña, a tene dos entrada hudicial na dos cas den área 
di Montaña’bou. Esaki en conexion cu violacion di e 
Ley di Opio y e Ley di Arma di candela. 

Durante di e investigacion na un di e adrésnan en 
cuestion, polis a haña y confiscá: 

• 1 arma di candela harmá cu municion; 

• 4 saco di plastic grandi di marihuana; 

• 1 saco di base; 

• 1 pida grandi di hash; 

• 1 sheridan; 

• 11 saco di simia di marihuana; 

• 1 balansa pa pisa droga; 

• artibruto pa prosesá droga y 

• 1 baki cu ta contené shete (7) municion skérpi. 

En conekcion cu esaki a detené un (1) hómber sos- 
pechoso: 

• N.A.M., di 26 aña di edad, nase na Córsou, pa 



violacion di e Ley di Opio y e Ley di Arma di candela. 


Na e otro adrés a detené un otro hómber sospechoso: 

• J.L.A.I., di 28 aña di edad, nase na Córsou. E 
sospeshoso akl a keda detené pa maltrato. 

A presentá tur dos sospechoso dilanti un Fiscal Auxil- 
iar cu a ordená nan encarselamento pendiente di mas 
investigacion. 

Aufora 

sp*- 

l ÇeM&ta£ & 0WKat&it{, 

Gradicimento & Invitashon 


Na nomber di suyiunan y famia nan nos kier a manda un 
palabra di gradicimentoinmensona tur cu di un manera of otro 
a mustraatencion, consuelo y of sostendurante e momenton- 
andificil di fayecimento di nosestimada mama- 
weladefuntastima: 


ñ 

Rest in Peace 



Clotilda Susana Croes 

"Annie- Nana" 

Nos ta gradici tur Amistad, bisiña, amigo(a)nan, dokter, 
verpleegster y AZV. 

Un danki special nastaaf y personal di Aurora Funeral Home pa 
nan bon servicio. 

Alavesnos kier ainvita un y tur pa compañanosna 3 Santo 
Sacrificio di Misa cual lo tumalugarnaParokia Santa Annana 
Noord. 

dia: lOjuly 2019 pa 6:30pm 

12 july 2019 pa 6:30pm 

13 july 2019 pa 7:00pm 
Bosopresencia lo ta altamenteaprecia. 


A^ra 

sp*- 

“peut&taX & 0imt<aXcntf, 

Gradicimento y invitacion 

Sra. Mariéta y yiu Daisy y ruman Rosie di defunto 



Tico Croes 

Kier a manda un danki di curasonna: Dr.Gregory Lacle y 
Dr.BenjaminCroes, Zaalarts y tur e verpleegkundigennan di 
afdeling Intensive care. Dr.Alex Kocky famia di Lite Life, 
personal di ambulance. Royal Funeral Home, pastor AndresPa 
subunitadiscurso nan: Angeline Sapuana-Leung,Team di Anglo 
Kleuter School, Aby Harms cu a lesa e 
mensahe di ShediahBaroud y Sandy Angela.Un dankinaSwa y 
Cuñanan, sobrino y sobrinonan, bisiñanan, S.K.O.A, Reynaldo 
Suarez, Randall Croes, yTBS Brassbrand, Silvio y Marcia Hart, 
Mike &DoinaEman y tur su Bon amigonan.Danki special na 
Vivian y Gelisa di A-1 TX services y na tur e miembro nan di A-1 
taxi services, BlueDiamond Taxi Services,su prima y primonan, 
omo y tantanan, su primo/ruman,Tony Angela y Sra. 
Sandy, Mike Choma di Canada. Su primo-ruman Enrique Croes, 
Sra. Carolina y Eduard Pieters, SraSuzette Janzen, Angelo y 
Zoya y tur esnan cu di un manera of otro a mustra nan 
atenshon y a dunanosConsuelo, sosten y forsadurante e 
temporadadificilaki. 

Y alavez kier ainvita pa e Santo sacrificio di misadia 9,10 y 11 di 
juli 2019 pa 7'or di anochina Misa 
Inmaculada na Santa Cruz. 

Bosopresencia ta altamenteaprecia. 


Ai^ra 

£ ^iematontf 

" Laga e muchananbiniserkaMi, 

No kitanan di bini, 

Pasobra reino di Dios tapertenesé 
Naesnan manera nan" 

Mateo 19:14 

Cu hopi tristeza pero conforme cuboluntad di dios, nos ta 
participa fayecimento di nos angelito hopi stima: 

D'AngeloDjoenWebb 

Yama cariñosamente D.G. 

*27-01-2004 - 04-07-2019 

Na nomber di su mama: LisbethWebb 

Tata: AngeloLaurant 

Rumanan: BryanWebb 

LiandroWebb 
Ozzie Webb 

Welanan: Lucita(Chita) Webb-Geerman 

Sandra Laurant 

Welonan: MartinWebb 

Charles de Lima 

Tantanan: Patricia Laurant y famia 

Valeska Laurant 

Omonan: Raul y NekeWebb 

Gilbert y Jo-Ana Kelly 
Dennis y NatushaWebb 
Sergio y ShahairaLaurant 
Primanan: AdiaLaurant 

Diandra Webb 
Tatiana Cuba 
G'Ana- Marie Kelly 
Primonan: IsaiasWebb 

Jacob Webb 
Gilbert Kelly 
Gilmer Kelly 

Madrina: EdisonaCardoze 

Padrino: RaulWebb 

Demas Famia: Webb-Laurant-De Lima- Geerman- Kock- 

Perez- Matos-Tromp- Krozendijk- De Cuba- Angela- Willems- 
Arcaya- Cuba- Kelly- Boekhoudt- Paesch- Kransen- Orman- 
Britten-Wever-Thode- Maduro- Koolman- Lopez- Peinado- 
Farro- Rombley- Chirino- Guanipa- Croes- Lampe- Melendez- 
Laker- Castellanos- Leon- Cardoze- Eights. 

Ta invita tur bisiña y conocirnanpaasistina e acto di entiero cual 
lo tuma lugar diasabra 13 juli 2019 na misa Santa Anna 
naNoord. 

Resto mortal di nos angelito lo ta reposa for di 2or di atardi den 
misa y pa 4or di atardi saliendo di misa Santa Anna pa Santana 
CatolicoNoord. 

Lo baytin un box disponibel den misa pa un bon causa. 

Condolencia lo tuma lugar riba siguentedianan y na cas Kamay 
12 B: 

Dialuna 8 juli 2019 for di 7or pa 9or di anochi. 

Diaranzon 10 juli for di 7or pa 9or di anochi. 

Nos kier a pidi nos disculpa si den nos tristesa nos por a lubida 
un of otro famia. 

Ta lamenta pero despues di entiero nos no taricibibishita di 
condolencia nacas. 

Ta desea pafamia no binnarouw, sino ta desea pabinna Baby 
Blue. 



*yt(M&iciC ‘ÇjÇtMtte £ ^iematontf 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento Cristianamente di nos primo, omo, 
ruman y yiu stima: 



Anselmo Simeon Tromp 

*21 -04-1953 - 104-07-2019 


Na nomber di su: 

Tata: -ifSelestinoTromp 

Mama: RomanaTrompTromp 

Rumannan: PascualitaTromp &yiunan na Hulanda 

Leonora Tromp & yiunan na Hulanda y Aruba 
Escolastica Tromp & yiunan na Hulanda 
OrasioTromp na Hulanda 
tFelisita AmaliaTromp &yiunan na Hulanda 
Leticia Tromp & yiunan na Aruba y Hulanda 
tApolonio DanielTromp 

Subrina stima: Rebecca & esposo HendrikWebb y yiunan 
Omonan: AsintoTromp 

DamascoTromp 

Subrinanan y subrinonan na Aruba y Hulanda 
Prima y primonan na Aruba Y Hulanda 
Swanan: Wilfred De Cuba 

Bisente Croes 

Cuñanan: Rosa&yiunan na Hulanda 

Bernadina Hulia &yiunan na Hulanda 
Y demas famia:Tromp, Franken, Wolff, Faro, Croes, Henriquez, 
De Cuba, Schaap, Brigita, Geerman, Arends, Britte, Maduro, 

Giel, Boekhoudt, Hoek, Werleman, Kelly, Ruiz, Figarouba, 
Gomes, Aparicio y Webb kier a invita tur amigo bisiña y conocir 
pa asisti na e acto di entiero cual lo tuma lugar diabierna 12 di 
juli 2019 na misa Santa Anna di 2'or pa 4'or pm despues 
saliendo pa Santana catolico na Noord. 

Oportunidad pa condolencia: diahuebs 11 di juli 2019 na 
Aurora Funeral Home di 7'or pa 9'or pm. 

Nos disculpa si nos por a lubida algun famia den nos tristeza y 
alavez kier a anuncia cu despues di entiero nos no lo ricibi 
bishita di condolencia na cas. 


Den Noticia 

Noticia di recto y confiabel. 
Presenta tur media di 12'or pa l'or 

Cu Victor "Toko" Winklaar 
yAlexa Werleman 

na G-FM Galactica 99.9 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 






















